Kuuvarjutus

Täiskuu näärikuu taevas ja pilvi   
puhtas laotuses üksikuid nähti.  
Kuldne kuu, pigem hõbejas hoopis,  
pesi hiljuti vist oma silmi.  
Pesuveega, mis minema loopis,  
uhtis naabrusest pilvi ja tähti.

Idataevasse jäänud paar suuremat veel1:  
Veenus-Koidutäht Päikese ümber on teel,  
tema all aga vennas, me suurim planeet,  
kes kui kapten me ühises laevas.  
Praegu Kuu üksi võimutseb taevas   
senikaua, kui Päike saab suureks.  
Kuu kui pannkook, mis ahvatleb, isu teeb.  
Kuluks tassike piima vaid juurde.

Keegi vasakust küljest on näksanud Kuud,  
pole ümar kui seni ta enam.  
Varsti jälle on hammustand salalik suu  
uue killu just sestsamast servast.

Tasapisi saab täiskuust nii jälle noorkuu  
tunni kestel, mis vaatluseks antud.  
Kümne päeva eest nägime kasvavat kuud.  
Kes need päevad nüüd tagasi keris?  
Äkki taevas taas pannkook. Kas ahvatleb suud  
kook, millele keedis nüüd pandud?  
See ei olegi moos, mis nüüd katab Kuud.  
See on hoopis Maa verine vari? 2

Nii oli, kui jälgisin kaduvat Kuud,  
mida Maa vari taga ajas  
aastal üheksateist ja näärikuul3  
*and the twenty first* sajand.

1 – Sel ööl oli idataevas lähestikku näha Veenus ja Jupiter.

2 – Kuu jõudis täisvarju.

2 – Täielik kuuvarjutus 21.01.2019.

*JK  
21.01.2019*